Bulvár je jednou z najvýznamnejších dopravných tepien, ktoré boli vybudované z príkazu prefekta baróna Haussmanna počas prestavby Paríža v 2. polovici 19. storočia. Bol vytvorený ako severojužná os pre spojenie centra mesta a Východného nádražia. Práce na projekte začali v roku 1854 pod názvom "Boulevard du Centre", ale dňa 25. septembra 1855 získala ulica dnešný názov podľa ukrajinského prístavu Sevastopoľ, ktorý bol počas Krymskej vojny po mnohomesačnom obliehaní dobytý Francúzmi a ich spojencami 8. septembra 1855.